Kristleifur hefur tekið við sem þróunarstjóri Össurar og sest hann jafnframt í framkvæmdastjórn félagsins.mbl.is / Ómar Óskarsson Dr. Kristleifur Kristjánsson hefur verið ráðinn sem nýr þróunarstjóri Össurar , en hann tekur við starfinu af Kim de Roy , sem hefur leitt starfið síðustu tvö árin . Kristleifur mun auk þess setjast í framkvæmdastjórastól Össurar . Þetta kemur fram í tilkynningu til Kauphallarinnar í dag . Kristleifur hóf fyrst störf hjá Össuri fyrir fimm árum , en hann er með læknaleyfi á Íslandi síðan árið 1993 og lauk námi sem barnalæknir frá Medical College of Georgia í Bandaríkjunum . Hann hefur áður gegnt framkvæmdastjórastöðu hjá deCODE frá árinu 1995 til 2012 og verið í ráðgefandi hlutverki hjá Landspítalanum frá árinu 1998 . Þá er hann einnig stofnandi og stjórnarformaður Skræðu ehf. , en fyrirtækið stendur að baki PMO-sjúkraskráningarkerfinu .